|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 24.08.2025 | nr 40 | |
| **Terviseameti tasuliste tervisekaitseteenuste osutamise kord ja hinnad** |  |

Määrus kehtestatakse rahvatervishoiu seaduse § 12 lõike 4 ja kemikaaliseaduse § 6 lõike 5 alusel.

**1. peatükk**

**Tasuliste teenuste osutamise kord**

**§ 1. Teenuse osutamine**

Terviseamet osutab käesolevas määruses sätestatud hinnakirjade kohaselt tasulisi teenuseid juriidilise või füüsilise isiku, riigi- või kohaliku omavalitsuse asutuse taotluse alusel keemiliste, bioloogiliste ja füüsikaliste ohutegurite määramiseks ja riskihindamiseks ning labori hea laboritava nõuetele vastavuse hindamiseks ja tõendamiseks.

**§ 2. Teenuse eest tasumine**

(1) Teenuse tellija tasub teenuse eest vastavalt hinnakirjas sätestatud hinnale Terviseameti väljastatud arve alusel.

(2) Terviseamet võib rakendada hinnakirjast madalamaid hindu, kui teenuse osutamiseks vajalikud kulud seda võimaldavad.

(3) Hinnakirjas nimetamata uuringu maksumuse arvutab Terviseamet analoogilise uuringu hinna alusel.

**2. peatükk**

**Hinnakirjad ja hinnastamise põhimõtted**

**§ 3. Tasuliste teenuste hinnad**

(1) Vee sensoorsele ja keemilisele analüüsile rakendatakse hindu vastavalt lisale 1.

(2) Keemilistele analüüsidele rakendatakse hindu vastavalt lisale 2.

(3) Vee mikrobioloogilisele analüüsile rakendatakse hindu vastavalt lisale 3.

(4) Keskkonnaproovide mikrobioloogilisele analüüsile rakendatakse hindu vastavalt lisale 4.

(5) Muudele mikrobioloogilistele analüüsidele rakendatakse hindu vastavalt lisale 5.

(6) Ehitusmaterjalide, tarbekaupade, mänguasjade ja kosmeetikatoodete analüüsidele rakendatakse hindu vastavalt lisale 6.

(7) Õhu keemilisele analüüsile rakendatakse hindu vastavalt lisale 7.

(8) Toksiliste elementide analüüsile rakendatakse hindu vastavalt lisale 8.

(9) Füüsikaliste tegurite mõõtmisele rakendatakse hindu vastavalt lisale 9.

(10) Molekulaaranalüüsile rakendatakse hindu vastavalt lisale 10.

(11) Kliinilistele analüüsidele rakendatakse ravikindlustuse seaduse § 30 lõike 1 ja § 331 lõike 1 alusel kehtestatud Vabariigi Valitsuse määruses sätestatud hindu.

(12) Muudele tervisekaitsetoimingutele rakendatakse hindu vastavalt lisale 11.

(13) Hea laboritava nõuetele vastavuse hindamisele ja tõendamisele rakendatakse hindu vastavalt lisale 12.

**§ 4. Teenuse osutamine õhtusel või öisel ajal, puhkepäevadel ja riiklikel pühadel**

(1) Teenuse osutamisel õhtusel või öisel ajal ning puhkepäevadel ja riiklikel pühadel lisandub teenuse hinnale 50%. Õhtuseks ajaks loetakse ajavahemikku kell 18.00–22.00 ja öiseks ajaks ajavahemikku kell 22.00–06.00.

(2) Kiirtöö korral lisandub teenuse hinnale kuni 50%. Kiirtööks loetakse teenust tähtajaga üks ööpäev.

**3. peatükk**

**Rakendussätted**

**§ 5.** **Määruse jõustumine**

Määrus jõustub 1. septembril 2025. a.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler

Lisa 1. Vee sensoorne ja keemiline analüüs

Lisa 2. Keemilised analüüsid

Lisa 3. Vee mikrobioloogiline analüüs

Lisa 4. Keskkonnaproovide mikrobioloogiline analüüs

Lisa 5. Muud mikrobioloogilised analüüsid

Lisa 6. Ehitusmaterjalide, tarbekaupade, mänguasjade ja kosmeetikatoodete analüüsid

Lisa 7. Õhu keemiline analüüs

Lisa 8. Toksiliste elementide analüüs

Lisa 9. Füüsikaliste tegurite mõõtmine

Lisa 10. Molekulaaranalüüs

Lisa 11. Muud tervisekaitsetoimingud

Lisa 12. Hea laboritava nõuetele vastavuse hindamine ja tõendamine